**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL DALYVAVIMO PROJEKTE „SOCIALINIŲ PASLAUGŲ GERINIMAS, TAIKANT EQUASS KOKYBĖS SISTEMĄ“**

2018 m. lapkričio 12 d. Nr. 34-1510

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.2 uždaviniu „Gerinti socialinių paslaugų kokybę bei didinti darbuotojų kvalifikaciją“, Iš Europos Sąjungos struktūrinių fondų lėšų bendrai finansuojamo projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ socialinių paslaugų įstaigų atrankos tvarka, patvirtinta VšĮ Valakupių reabilitacijos centro direktoriaus 2018 m. spalio 10 d. įsakymu Nr. EQĮ-29 „Dėl iš Europos Sąjungos struktūrinių fondų lėšų bendrai finansuojamo projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ socialinių paslaugų įstaigų atrankos tvarkos patvirtinimo“, bei atsižvelgdama į VšĮ Lazdijų socialinių paslaugų centro 2018-11-06 raštą Nr. SPC-290 „Dėl dalyvavimo projektinėje veikloje“, Lazdijų rajono savivaldybės taryba n u s p r e n d ž i a:

1. Pritarti VšĮ Lazdijų socialinių paslaugų centro dalyvavimui projekte „Socialinių paslaugų gerinimas, taikant EQUASS kokybės sistemą“.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė Irena Eimanavičienė

2018-11-08

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL DALYVAVIMO PROJEKTE „SOCIALINIŲ PASLAUGŲ GERINIMAS, TAIKANT EQUASS KOKYBĖS SISTEMĄׅ“**

**AIŠKINAMASIS RAŠTAS**

2018-11-08

Lazdijų rajono savivaldybės tarybos sprendimo „Dėl dalyvavimo projekte „Socialinių paslaugų gerinimas, taikant EQUASS kokybės sistemą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.3 tikslo „Užtikrinti gyventojų socialinį saugumą“ 3.3.2. uždaviniu „Gerinti socialinių paslaugų kokybę bei didinti darbuotojų kvalifikaciją“, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-421 „Socialinių paslaugų sistemos stiprinimas“ projektų finansavimo sąlygų aprašu , patvirtintu Lietuvos Respublikos socialinės apsaugos ir darbo ministro 2016 m. lapkričio 14 d. įsakymu Nr. A1-602 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-421 „Socialinių paslaugų sistemos stiprinimas“ projektų finansavimo sąlygų aprašo patvirtinimo“, Iš Europos Sąjungos struktūrinių fondų lėšų bendrai finansuojamo projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ socialinių paslaugų įstaigų atrankos tvarka, patvirtinta VšĮ Valakupių reabilitacijos centro direktoriaus 2018 m. spalio 10 d. įsakymu Nr. EQĮ-29 „Dėl iš Europos Sąjungos struktūrinių fondų lėšų bendrai finansuojamo projekto Nr. 08.4.1-ESFA-V-421-01-0001 „Socialinių paslaugų kokybės gerinimas, taikant EQUASS kokybės sistemą“ socialinių paslaugų įstaigų atrankos tvarkos patvirtinimo“ bei atsižvelgdama į VšĮ Lazdijų socialinių paslaugų centro 2018-11-06 raštą Nr. SPC-290 „Dėl dalyvavimo projektinėje veikloje“.

Sprendimo tikslas – pritarti VšĮ Lazdijų socialinių paslaugų centro dalyvavimui projekte „Socialinių paslaugų gerinimas, taikant EQUASS kokybės sistemą“.

Tai galimybė socialines paslaugas teikiančioms įstaigoms dalyvauti VšĮ Valakupių reabilitacijos centro vykdomo projekto „Socialinių paslaugų kokybės gerinimas, taikant EQUASS kokybės sistemą“ Nr. 08.4.1-ESFA-V-421-01-0001, finansuojamo Europos socialinio fondo lėšomis, atrankoje. EQUASS (angl. The European Quality in Social Services) – tai Europos reabilitacijos platformos iniciatyva sukurta sertifikavimo, mokymo ir konsultavimo sistema, kuri padeda įgyvendinti Savanoriškos Europos socialinių paslaugų kokybės sistemos (Voluntary European Quality Framework for Social Services) reikalavimus. Projekto metu organizacijoms bus suteikta galimybė sertifikuotis EQUASS Assurance kokybės ženklu. Siekiama pritaikyti Europos Sąjungoje taikomus socialinių paslaugų standartus savo veikloje ir būti pažangiems.

Projekto metu bus siekiama sertifikuoti EQUASS Assurance kokybės ženklu socialinių įgūdžių ugdymo ir palaikymo paslauga. Projekto tikslas: gerinti socialinių paslaugų kokybę, taikant Savanoriškos Europos socialinių paslaugų kokybės sistemos (Voluntary European Quality Framework for Social Services) reikalavimus.

Didžiausia galima projekto finansuojamoji dalis sudaro iki 100 proc. visų tinkamų finansuoti projekto išlaidų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Investicijų skyriaus vyr. specialistė Irena Eimanavičienė.

Investicijų skyriaus vyr. specialistė Irena Eimanavičienė